Περιδιαβαίνοντας τον Ασφοντυλίτη: τοπογραφική αποτύπωση και δημιουργία Γεωγραφικού Συστήματος Πληροφοριών για τον οικισμό του Ασφοντυλίτη στην Αμοργό
Creators: name: Τασσοπούλου, Μαρία Αντωνίου
Publisher: name: Aristotle University of Thessaloniki
Year: 2013
Subjects: Αμοργός
Γεωγραφικό Σύστημα Πληροφοριών
Τοπογραφία
Amorgos
Geographic Information System (GIS)
Topography

description: H παρούσα διπλωματική εργασία εκπονήθηκε στο πλαίσιο της ολοκλήρωσης του ΔΠΜΣ «Προστασία, Συντήρηση και Αποκατάσταση Μνημείων Πολιτισμού» της Πολυτεχνικής Σχολής του ΑΠΘ. Αντικείμενο της εν λόγω μελέτης, αποτελεί η δημιουργία ενός Γεωγραφικού Συστήματος Πληροφοριών για τον οικισμό του Ασφοντυλίτη στη νήσο Αμοργό. Ο οικισμός του Ασφοντυλίτη αποτελεί έναν μικρό αγροτικό οικισμό στην Όξω Μεριά της Αμοργού, σπάνιο δείγμα της λαϊκής αρχιτεκτονικής του νησιού, αλλά και των Κυκλάδων, ο οποίος από τους προϊστορικούς ακόμη χρόνους είναι γνωστός ως μία από τις σημαντικότερες θέσεις του νησιού. Η εν λόγω διπλωματική εργασία έχει διττό στόχο. Αφενός μεν μία πρώτη καταγραφή και τεκμηρίωση του οικισμού με όλες τις σύγχρονες τοπογραφικές μεθόδους, διαδικασία η οποία μέχρι και σήμερα δεν έχει πραγματοποιηθεί από κάποιον επίσημο φορέα και αφετέρου δε η δημιουργία ενός Γεωγραφικού Συστήματος Πληροφοριών το οποίο θα αποτελέσει ένα «σύγχρονο» μητρώο καταγραφής και τεκμηρίωσης του οικισμού. τα δεδομένα που συλλέχθηκαν καταγράφονται και οργανώνονται σε ένα ΓΣΠ, έχοντας ως χωρικό υπόβαθρο την τοπογραφική αποτύπωση του οικισμού όπως αυτή προέκυψε με τη χρήση τοπογραφικών μεθόδων αποτύπωσης. Επιχειρώντας μια σύντομη αξιολόγηση της εν λόγω εργασίας, ευελπιστούμε πως η προσπάθεια αυτή θα αποτελέσει εφαλτήριο για την ανάδειξη και προστασία του εν λόγω οικιστικού συνόλου, ενώ παράλληλα η εφαρμογή αυτή να λειτουργήσει ως πρότυπο καταγραφής και τεκμηρίωσης του συνόλου των αγροτικών οικισμών του νησιού αλλά και των Κυκλάδων.
description: Τhis diploma thesis carried out at the completion of the Post Graduate Program “Protection, Conservation and Restoration of Monuments of Culture” at the Polytechnic School of the Aristotle University of Thessaloniki. The purpose of this study is to create a Geographic Information System (GIS) for the settlement of Asfontylitis, which is located on the island of Amorgos on Cyclades prefecture. The settlement of Asfontylitis is a small farming village in Amorgos’ Oxo Meria, a rare example of traditional architecture of the island and the Cyclades, which -even in prehistoric times- is known as one of the most important sites on the island. This thesis has two objectives. The first one is the recording and documentation of the settlement, which was accomplished with modern surveying methods and the second one is the creation of a Geographic Information System, which will be a "modern" record of the settlement’s documentation. the data -collected is recorded and organized in a Geographic Information System, using as a spatial background the full topographic mapping of the settlement that derived from the use of topographic surveying methods. In conclusion, we hope that this effort will be the beginning for the promotion and protection of the residential complex of Asfontylitis and in the same time this project will function as a standard in recording and documentating of all rural settlements of the island and the Cyclades.